Hei, denne artikkelen er over ett år gammel og kan inneholde utdatert informasjon

(Dagbladet): Aksjonen mot åtte leirer startet klokka 05.00 torsdag morgen.

- Vi har hatt en aksjon sammen med politiet, vi fikk en henvendelse fra politiet forrige dagen her, om at de ønsket å gå inn i to leire og rydde. De hadde fått en del klager fra folk som går tur i Ekebergkogen om at det var masse romfolk som hadde etablert seg med store teltleire, og at det var mye forsøpling og folk følte seg litt utrygge, sier Ruskengeneral Jan Hauger til NTB.

RYDDER OPP: - Her går det sikkert 100 000 bare for å få flyttet opp alt som ligger nedi kroker og kriker. Foto: Thomas Rasmus Skaug / Dagbladet Vis mer

- Nå har vi gitt de beskjed om å ta med seg alle eiendelene, så nå må vi ned sammen med entreprenørene våre for å rydde. Her blir det rydding i alle fall i to dager, fortsetter han.

Hauger anslår at ryddinga vil bli en kostbar affære.

- Her går det sikkert 100 000 kroner bare for å få flyttet opp alt som ligger nedi kroker og kriker.

Ifølge TV 2 skal politiet og Rusken rydde opp i åtte leirer i løpet av morgentimene torsdag. Hauger sier de aldri har måttet fjerne så mange spredte leire som i dag tidligere.

MYE SØPPEL: - Det har tatt helt av. Thomas Rasmus Skaug / Dagbladet Vis mer

- I år har det tatt helt av med forsøpling. Jeg har vært ruskengeneral siden 2009 og har aldri opplevd så mange villcamper som nå, sier han til kanalen.

POLITIAKSJON: Politiet og Rusken aksjonerte torsdag morgen mot en rekke romleirer på Ekeberg i Oslo. Foto: Audun Braastad / NTB scanpix Vis mer

Politiet har gitt beskjed til de som bor i leirene om at de må rydde og forlate stedet innen klokka åtte, skriver NTB.